CELEX: 32019D0014
Language: fi
Date: 2019-01-03 00:00:00
Title: Komission täytäntöönpanopäätös (EU) 2019/14, annettu 3 päivänä tammikuuta 2019, päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luetteloiden osalta (tiedoksiannettu numerolla C(2018) 8847) (ETA:n kannalta merkityksellinen teksti.)

7.1.2019   
               
               
                  FI
               
               
                  Euroopan unionin virallinen lehti
               
               
                  L 3/3
               
            
         KOMISSION TÄYTÄNTÖÖNPANOPÄÄTÖS (EU) 2019/14,
         annettu 3 päivänä tammikuuta 2019,
         päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luetteloiden osalta
         
            
               (tiedoksiannettu numerolla C(2018) 8847)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
         ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen sekä 6 artiklan 5 kohdan,
         ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan
         sekä katsoo seuraavaa:
         
                     (1)
                  
                  
                     Komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaisesti hyväksytyistä rajatarkastusasemista. Luettelo on kyseisen päätöksen liitteessä I.
                  
               
                     (2)
                  
                  
                     Saksa ilmoitti komissiolle, että nykyinen Hampurin lentoaseman rajatarkastusasema korvataan eri paikkaan hiljattain rakennetulla rajatarkastusasemalla. Saksalta saatujen tietojen ja komission suorittaman tarkastuksen tyydyttävien tulosten pohjalta uusi rajatarkastusasema Hampurin lentoasemalla (Hamburg Flughafen) olisi hyväksyttävä ihmisravinnoksi tarkoitettujen pakattujen tuotteiden, muuksi kuin ihmisravinnoksi tarkoitettujen pakattujen jäädytettyjen tuotteiden ja muuksi kuin ihmisravinnoksi tarkoitettujen pakattujen, ilman lämpötilavaatimuksia olevien tuotteiden osalta. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
                  
               
                     (3)
                  
                  
                     Kreikalta saatujen tietojen johdosta Neos Kafkassoksen maantien rajatarkastusasemalle olisi lisättävä uusi hyväksyntäluokka muita kuin ihmisravinnoksi tarkoitettuja pakattuja jäädytettyjä ja jäähdytettyjä tuotteita varten. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
                  
               
                     (4)
                  
                  
                     Espanjalta saatujen tietojen johdosta Dársenan tarkastuskeskukselle olisi myönnettävä hyväksyntä muuksi kuin ihmisravinnoksi tarkoitettujen pakattujen, ilman lämpötilavaatimuksia olevien tuotteiden osalta ja Santa Cruz de Tenerifen satamassa sijaitsevan Diquen tarkastuskeskuksen hyväksynnästä olisi poistettava muuksi kuin ihmisravinnoksi tarkoitetut tuotteet. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
                  
               
                     (5)
                  
                  
                     Portugalin ehdotuksen johdosta Lissabonin sataman rajatarkastusasemalla sijaitsevan Liscontin tarkastuskeskuksen hyväksyntä olisi rajoitettava koskemaan ainoastaan ihmisravinnoksi tarkoitettuja pakattuja tuotteita. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
                  
               
                     (6)
                  
                  
                     Ruotsilta saatujen tietojen johdosta Göteborg-Landvetterin lentoaseman rajatarkastusasemalla sijaitseva tarkastuskeskus ”IC2”, joka on hyväksytty luokan ”hevoseläimet” osalta, olisi poistettava päätöksen 2009/821/EY liitteessä I olevasta luettelosta.
                  
               
                     (7)
                  
                  
                     Yhdistyneen kuningaskunnan ehdotuksen johdosta Heathrown lentoaseman rajatarkastusaseman kohdalla olisi mainittava uusi tarkastuskeskus, joka tarkastaa ihmisravinnoksi tarkoitettuja pakattuja tuotteita. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
                  
               
                     (8)
                  
                  
                     Päätöksen 2009/821/EY liitteessä II vahvistetaan yhdennetyn eläinlääkinnällisen tietojärjestelmän (Traces) keskus-, alue- ja paikallisyksikköjen luettelo.
                  
               
                     (9)
                  
                  
                     Saksa ilmoitti komissiolle, että Traces-järjestelmän paikallisyksikköjen luetteloon olisi kyseisen jäsenvaltion osalta tehtävä tiettyjä muutoksia. Siksi on aiheellista muuttaa päätöksen 2009/821/EY liitettä II.
                  
               
                     (10)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2009/821/EY liitteet I ja II tämän päätöksen liitteen mukaisesti.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 3 päivänä tammikuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 224, 18.8.1990, s. 29.
         
            (2)  EYVL L 268, 24.9.1991, s. 56.
         
            (3)  EYVL L 24, 30.1.1998, s. 9.
         
            (4)  Komission päätös 2009/821/EY, tehty 28 päivänä syyskuuta 2009, hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä (EUVL L 296, 12.11.2009, s. 1).
      
      
         
            LIITE
            Muutetaan päätöksen 2009/821/EY liitteet I ja II seuraavasti:
            
                        1)
                     
                     
                        Muutetaan liite I seuraavasti:
                        
                                    a)
                                 
                                 
                                    korvataan Saksaa koskevassa osassa Hampurin lentoasemaa koskeva kohta seuraavasti:
                                    
                                                ”Hamburg Flughafen
                                             
                                             
                                                DE HAM 4
                                             
                                             
                                                A
                                             
                                             
                                                 
                                             
                                             
                                                HC(2), NHC-T(FR)(2), NHC-NT(2)
                                             
                                             
                                                O”
                                             
                                          
                              
                                    b)
                                 
                                 
                                    korvataan Kreikkaa koskevassa osassa Neos Kafkassoksen maantien rajatarkastusasemaa koskeva kohta seuraavasti:
                                    
                                                ”Neos Kafkassos
                                             
                                             
                                                GR NKF 3
                                             
                                             
                                                R
                                             
                                             
                                                 
                                             
                                             
                                                HC, NHC-T(2), NHC-NT”
                                             
                                             
                                                 
                                             
                                          
                              
                                    c)
                                 
                                 
                                    korvataan Espanjaa koskevassa osassa Santa Cruz de Tenerifen satamaa koskeva kohta seuraavasti:
                                    
                                                ”Santa Cruz de Tenerife
                                             
                                             
                                                ES SCT 1
                                             
                                             
                                                P
                                             
                                             
                                                Dársena
                                             
                                             
                                                HC, NHC-NT(2)
                                             
                                             
                                                 
                                             
                                          
                                                Dique
                                             
                                             
                                                 
                                             
                                             
                                                U, E, O”
                                             
                                          
                              
                                    d)
                                 
                                 
                                    korvataan Portugalia koskevassa osassa Lissabonin satamaa koskeva kohta seuraavasti:
                                    
                                                ”Lisboa
                                             
                                             
                                                PT LIS 1
                                             
                                             
                                                P
                                             
                                             
                                                Liscont
                                             
                                             
                                                HC(2)
                                             
                                             
                                                 
                                             
                                          
                                                Xabregas
                                             
                                             
                                                HC, NHC-T(FR), NHC-NT”
                                             
                                             
                                                 
                                             
                                          
                              
                                    e)
                                 
                                 
                                    korvataan Ruotsia koskevassa osassa Göteborg-Landvetterin lentoasemaa koskeva kohta seuraavasti:
                                    
                                                ”Göteborg-Landvetter
                                             
                                             
                                                SE GOT 4
                                             
                                             
                                                A
                                             
                                             
                                                 
                                             
                                             
                                                HC(2), NHC(2)
                                             
                                             
                                                O”
                                             
                                          
                              
                                    f)
                                 
                                 
                                    korvataan Yhdistynyttä kuningaskuntaa koskevassa osassa Heathrown lentoasemaa koskeva kohta seuraavasti:
                                    
                                                ”Heathrow
                                             
                                             
                                                GB LHR 4
                                             
                                             
                                                A
                                             
                                             
                                                Eurobip
                                             
                                             
                                                HC(1)(2), NHC(2)
                                             
                                             
                                                 
                                             
                                          
                                                Animal Reception Centre
                                             
                                             
                                                 
                                             
                                             
                                                U, E, O
                                             
                                          
                                                APH Ltd.
                                             
                                             
                                                HC(1)(2)”
                                             
                                             
                                                 
                                             
                                          
                              
                  
                        2)
                     
                     
                        Muutetaan liite II seuraavasti:
                        Korvataan Saksaa koskevan osan jaksossa ”DE00010 SAARLAND” kohta ”DE29510 REGIONALSTELLE OST” seuraavasti: ”DE29510 LANDESAMT FÜR VERBRAUCHERSCHUTZ”.